stanford-oval/wikipedia huggingface dataset:
ג'ורג' סטיני
פרשת המשפט

סטיני, יליד פיינווד (אנ') שבקרוליינה הדרומית, הואשם ברצח בטי ג'ון ביניקר בת ה-11 ומרי אמה תיימס בת השבע, שגופותיהן נמצאות במרס 1944 בעיירה אלקולו (אנ'). המשטרה עצרה אותו, וטענה כי הודה בפני אנשי המשטרה שביצע את הרצח. תיעוד של ההודאה לא נמצא, מלבד הערות שסיפק אחד החוקרים. משפטו, שהתקיים בפני חבר מושבעים המורכב מאנשים לבנים בלבד, לא תועד. בתוך פחות מעשר דקות הכריעו המושבעים כי יש להרשיע אותו ברצח מדרגה ראשונה; השופט פיליף סטול סירב לשמוע את ערעורו. הוא הוצא להורג בכסא חשמלי באמצע יוני של אותה שנה. סטיני הוא האדם הצעיר ביותר שהורשע במשפט ונדון למוות וידוע תאריך לידתו ותאריך פטירתו.
ב-2004 החלו קבוצת עורכי דין ופעילים לדרוש חקירה מחודשת של התיק, ובשנת 2013 עתרה המשפחה בדרישה למשפט חדש. ב-17 בדצמבר 2014 בוטלה הרשעתו לאחר מותו, 70 שנה לאחר הוצאתו להורג, משום שנפסק כי הוא לא זכה להליך הוגן; לא ניתן לו ייצוג משפטי הולם והזכויות שמקנה התיקון השישי לחוקת ארצות הברית הופרו.
הערות שוליים

↑  State Prison Protects Negro after Slaying, בעיתון St. Petersburg Times,‏ 25 במרץ 1944
↑  George Stinney was executed at 14. Can his family now clear his name? באתר The Guardian,‏ 22 במרץ 2014
↑  It took 10 minutes to convict 14-year-old George Stinney Jr. It took 70 years after his execution to exonerate him., באתר וושינגטון פוסט,‏18 בדצמבר 2014
| --- | --- |
בקרת זהויות :  PLWABN: 9810692643505606  GND: 1247650332  ISNI: 0000 0004 7240 9796  LCCN: no2021050709  NLK: KAC2018M4968  VIAF: 162154590163543081658   WorldCat (עם VIAF): 162154590163543081658 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ג'ונתן שו

| --- | --- |

ג'ונתן שו (מימין)
 לידה:  22 בנובמבר 1957 (בן 66) לידס, הממלכה המאוחדת 
 מדינה:  הממלכה המאוחדת 
 השכלה:  בית הספר סדברג  טריניטי קולג' 
 השתייכות:  בריטניה הצבא הבריטי  הצבא הבריטי הצבא הבריטי
 תקופת הפעילות:  1981–2012 (כ־31 שנים)
 דרגה:  מייג'ור גנרל 
 תפקידים בשירות
 מפקד גדוד הצנחנים ה-2 מפקד החטיבה הממוכנת ה-12 מפקד חטיבה רב-לאומית במלחמת קוסובו מפקד דירקטוריון הכוחות המיוחדים של הממלכה המאוחדת מפקד הדיוויזיה הרב-לאומית עוזר ראש מטה ההגנה לסוגיות מניעת הפצת נשק גרעיני, כימי, ביולוגי ולוחמת סייבר
 פעולות ומבצעים
 מלחמת פוקלנד לחימה בצפון אירלנד מלחמת קוסובו מלחמת אפגניסטן מלחמת עיראק
 עיטורים
  מסדר האימפריה הבריטית, מסדר האמבט
 
ג'ונתן דייוויד שו (באנגלית: Jonathan David Shaw; נולד ב-22 בנובמבר 1957) הוא מייג'ור גנרל לשעבר בריטי יוצא הצבא הבריטי אשר שימש כעוזר ראש מטה ההגנה לסוגיות מניעת הפצת נשק גרעיני, כימי, ביולוגי ולוחמת סייבר.
ביוגרפיה

שו למד באוניברסיטת אוקספורד. הוא התגייס לצבא הבריטי בשנת 1981 והתנדב להרגימנט המוצנח. שו לחם במלחמת פוקלנד כמפקד מחלקה בגדוד ה-3 של הרגימנט המוצנח. לאחר המלחמה מילא מספר תפקידי מטה ופיקוד ברגימנט המוצנח ולקח חלק בפעילות מבצעית בלחימה בצפון אירלנד. שו השתלם במכללה לפיקוד ולמטה בקמברלי ובשנת 1997 שימש כמפקד הגדוד ה-2 ברגימנט המוצנח. בשנת 2000 מונה למפקד החטיבה הממוכנת ה-12 ולאחר מכן פיקד על חטיבה רב-לאומית במלחמת קוסובו. בשנת 2003 מונה למפקד דירקטוריון הכוחות המיוחדים של הממלכה המאוחדת במקום גראהם לאמב. בשנת 2006 מונה למפקד הדיוויזיה הרב-לאומית בעיראק. לאחר מכן מונה לראש מטה מפקדת צבא היבשה הבריטי. שו מילא מספר תפקידי מטה נוספים ובשנת 2011 מונה לעוזר ראש מטה ההגנה לסוגיות מניעת הפצת נשק גרעיני, כימי, ביולוגי ולוחמת סייבר שו פרש מן הצבא בשנת 2012.
הערות שוליים

↑  ביוגרפיה של ג'ונתן שו, באתר "paradata".
↑  יוסי הטוני, ‏גנרל (מיל') ג'ונתן שו, לשעבר אחראי הסייבר בבריטניה: "האתגר – לגרום לעולם להבין שצריך הגנת רשת", באתר "אנשים ומחשבים", 11 ביולי 2013.
| --- | --- |
בקרת זהויות :  ISNI: 0000 0004 4880 7399  LCCN: no2015055765  SUDOC: 190543868  VIAF: 315944439   WorldCat (עם VIAF): 315944439
בן קוק

| --- | --- |

 לידה:  11 בדצמבר 1997 (בן 26) Eden, ארצות הברית 
 שם לידה:  Benjamin Tyler Cook 
 מדינה:  ארצות הברית 
 תקופת הפעילות:  מ-2007 
 מקום לימודים:  בית הספר המקצועי לאמנויות הבמה 
 פרופיל ב-IMDb
 
בנג'מין טיילר קוק (באנגלית: Benjamin Tyler Cook; נולד ב-11 בדצמבר 1997) הוא שחקן, זמר ורקדן אמריקאי, המוכר בשל הופעותיו בשלל הפקות של ברודוויי בין היתר; "בילי אליוט", "ילדות רעות", "רגטיים", "מעיין הנצח" ו"נערי העיתונים".
ביוגרפיה

קוק נולד בעדן שבצפון קרוליינה וגדל בעיר ניו יורק ובלורטון שבווירג'יניה. הוא הילד הצעיר ביותר של ג'יל וגלן קוק. אמו היא עוזרת מנהלת איגוד יועצי בית הספר האמריקני. אביו הוא צלם, בלוגר ויועץ פרסום.
בגיל שבע החל קוק ללמוד מחול בבית הספר לאמנויות מטרופוליטן בצפון וירג'יניה. הוא למד בבית הספר לאמנויות הבמה המקצועיות בעיר ניו יורק בחטיבת הביניים ובמהלך התיכון.
קריירה > תיאטרון

קוק הופיע בכמה הפקות בילדותו בוושינגטון די. סי., כולל בתיאטרון פורד ובמרכז ג'ון פ. קנדי לאמנויות הבמה. את הופעת הבכורה שלו בברודוויי הוא ערך בגיל אחת עשרה במחזה "רגטיים" בתיאטרון ניל סיימון, כשחקן מחליף בתפקיד אדגר (הילד הקטן). תפקידו הבא בברודוויי היה במחזמר בילי אליוט בתיאטרון אימפריאל, והוא שיחק בתפקידים של מייקל, ובילי בסיבוב ההופעות הלאומי בצפון אמריקה. הופעת הסיור האחרונה שלו כ"בילי" הייתה בלאס וגאס, נבדה, ב-19 במאי 2013.
בגיל 16, הוא סייר במשך שנה וחצי עם במחזה "נערי העיתונים" בתפקיד רייס ומדי פעם ביצע את תפקידו של קרוצ'י. בינואר 2016, לאחר למעלה מ-500 הופעות, קוק עזב את סיור ההופעות ההוא והצטרף לצוות השחקנים המקורי של במחזה  "Tuck Everlasting". ההופעה המקדימה החלה במרץ 2016, והמופע הופסק במאי אותה שנה.
קוק הצטרף להרכב השחקנים והזמרים של המחזה "ילדות רעות" המבוסס על הסרט "ילדות רעות". הופעות מקדימות לפני טרום ברודוויי החלו באוקטובר 2017 בתיאטרון הלאומי בוושינגטון די. סי. ההצגה הועלתה לראשונה בברודוויי באפריל 2018. הוא אמור היה להופיע בברודוויי ב-2020 בהפקה מחודשת למחזמר סיפור הפרברים כריף, מנהיג הג'טס, אך הוא עזב את ההפקה חודש לפני עלייתה, לאחר שנפצע במהלך הופעה.
קריירה > קולנוע וטלוויזיה

בטלוויזיה הופיע קוק בתפקידי אורח בקומדיית המצבים "רוק 30", בשנת 2010; ובסדרה "ויפ" בשנת 2014. הוא שיחק את בנה של הת'ר דאנבר "פרק 27" של סדרה הדרמה מבית נטפליקס "בית הקלפים" משנת 2013. בסדרה "חוק וסדר: מדור מיוחד" הוא שיחק את אדם טרנר בפרק "ציפיות גדולות" (2017).
בשנת 2018 הוא הופיע בסרט של HBO, "פטרנו" של הבמאי בארי לווינסון.
בשנת 2021 הוא לוהק לעיבוד הקולנועי של סטיבן סודרברג לסרט "סיפור הפרברים" כחבר בכנופיית הג'טס. במרץ אותה שנה פורסם כי ישחק בסדרת הדרמה האנתולוגית הגברת הראשונה מבית שואוטיים, את דמותו של סטיבן פורד בצעירותו, בנו של נשיא ארצות הברית ג'רלד פורד.
בשנת 2022 שיחק בתור הנרי בסדרה "שקרניות קטנות: החטא הקדמון" ברשת "HBO Max" ומהווה אתחול מחודש לסדרה "שקרניות קטנות". בשנת 2023 שיחק בסרט "מבוא לאושר" לצד לוק גריימס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2021 | סיפור הפרברים | מאות' פיס |  |
| 2023 | מבוא לאושר | בקט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | רוק 30 | ג'ק הצעיר  | פרק: "Chain Reaction of Mental Anguish" |
| 2013 | בית הקלפים | הבן של הת'ר דאנבר  | פרק: "Chapter 27" |
| 2014 | ויפ | וולט  | פרק: "The Choice" |
| 2017 | חוק וסדר: מדור מיוחד | אדם טרנר  | פרק: "Great Expectations" |
| 2018 | פטרנו | אהרון פישר | סרט טלוויזיה של HBO |
| 2022 | הגברת הראשונה | סטיבן פורד | 5 פרקים |
| 2022 - הווה | שקרניות קטנות: החטא הקדמון | הנרי | 9 פרקים |
פילמוגרפיה > תיאטרון

| תאריך | מחזה | תפקיד | אולם תיאטרון |
| --- | --- | --- | --- |
| 16 בנובמבר 2007 30 בדצמבר 2007 | מזמור חג המולד | טייני טים | תיאטרון פורד |
| 28 בפברואר 2008 13 באפריל 2008 | מקבת' | מקדף הצעיר | ספריית פולג'ר שייקספיר |
| 2 בדצמבר 2008 28 בדצמבר 2008 | מזמור חג המולד | אורצ'ין / ילד טורקי | תיאטרון פורד |
| 3 בפברואר 2009 8 במרץ 2009 | The Heavens Are Hung in Black | טאד לינקולן | Harman Center for the Arts |
| 18 באפריל 2009 17 במאי 2009 | רגטיים | אדגר | מרכז קנדי לאמנויות הבמה |
| 15 בנובמבר 2009 10 בינואר 2010 | רגטיים | אדגר | תיאטרון ניל סיימון (ברודוויי) |
| 12 במרץ 2010 4 באפריל 2010 | The Golden Age | הפייג' | מרכז קנדי לאמנויות הבמה |
| 7 ביולי 2010 14 באוקטובר 2010 | בילי אליוט - המחזמר | מייקל | תיאטרון אימפריאל (ברודוויי) |
| 3 בנובמבר 2011 22 בינואר 2012 | בילי אליוט - המחזמר | מייקל | סיבוב הופעות עולמי |
| 30 ביוני 2012 19 במאי 2013 | בילי אליוט - המחזמר | בילי | סיבוב הופעות עולמי |
| 11 באוקטובר 2014 31 בינואר 2016 | נערי העיתונים | רייס / קרוצ'י | סיבוב הופעות עולמי |
| 26 באפריל 2016 29 במאי 2016 | מעיין הנצח | ג'סי טאק / הוגו | Broadhurst Theatre (ברודוויי) |
| 31 באוקטובר 2017 3 בדצמבר 2017 | ילדות רעות | חלק מצוות האנסמבל | תיאטרון נשיונל |
| 12 במרץ 2018 8 באפריל 2018 | ילדות רעות | חלק מצוות האנסמבל | August Wilson Theatre (ברודוויי) |
פילמוגרפיה > פרסים

| תיאטרון> שנה | תיאטרון> פרס | תיאטרון> קטגוריה | תיאטרון> תוצאה | תיאטרון> הפקה | תיאטרון |
| --- | --- | --- | --- | --- | --- |
|  2012 |  פרס הלן הייז | בילי אליוט | מועמדות |  בילי אליוט המחזמר |  מרכז קנדי |
הערות שוליים

↑  Benjamin Cook. Performer, Playbill, 2016; retrieved July 31, 2019.
↑  Benjamin Cook Theatre Credits, BroadwayWorld.com, 2016; retrieved February 12, 2015.
↑  Growing Up "Normal" (אורכב 10.01.2018 בארכיון Wayback Machine), glenncook.virb.com; retrieved October 18, 2015.
↑  About Me. A Biography in 178 Words (אורכב 26.06.2020 בארכיון Wayback Machine), glenncook.virb.com; retrieved May 23, 2015.
1 2 3  Russo, Gianluca. BWW Interview: Benjamin Cook of Tuck Everlasting Talks Dance and Broadway, Broadway World, March 11, 2016. Retrieved November 27, 2016
↑  "Lorton's Ben Cook, 14, takes starring role in 'Billy Elliot' national touring production - Metro Arts". metropolitanarts.org. נבדק ב-20 בספטמבר 2017. {{cite web}}:  (עזרה)
1 2  Benjamin Cook, Internet Broadway Database; retrieved April 15, 2015.
↑  "Meet Billy Elliot: Ben Cook", TheSkyKid.com; retrieved January 30, 2016.
↑  Tuck Everlasting Begins Broadway Previews Today Robert Viagas. Playbill. March 31, 2016. Retrieved April 1, 2016
↑  Viagas, Robert. Broadway Musical Tuck Everlasting Closes Today, Playbill, May 29, 2016. Retrieved May 29, 2016
↑  Mean Girls musical officially finds its cast, Marc Snetiker. Entertainment Weekly. July 27, 2017. Retrieved September 3, 2017
↑  Mean Girls Musical Finds Its Plastics in Taylor Louderman and Ashley Park; Additional Casting Announced, Ryan McPhee. Playbill. July 27, 2017. Retrieved September 3, 2017
↑  "'West Side Story' Broadway Revival Cast Unveiled (Exclusive)". The Hollywood Reporter (באנגלית). נבדק ב-2019-07-29.
↑  Meyer, Dan. "Dharon E. Jones Set to Take Over as Riff in West Side Story on Broadway", Playbill, January 9, 2010
↑  "Chain Reaction of Mental Anguish", imdb.com; retrieved April 15, 2015.
↑  Ben on HBO's "Veep" (אורכב 04.03.2016 בארכיון Wayback Machine), glenncook.virb.com; retrieved April 30, 2015.
↑  "Ben Cook on 'House of Cards'”, kids-on-tour.net Kids on Tour; retrieved April 30, 2015.
↑  THE KING AND I Press Coverage, Ben Cook on Law and Order: SVU, and more! Emily Lang. Kids On Tour. October 19, 2016. Retrieved November 27, 2016
↑  Toby, Mekeisha Madden. "TV Review: Paterno With Al Pacino on HBO", Variety, April 6, 2018. Retrieved July 31, 2019
↑  Fierberg, Ruthie (16 באפריל 2019). "Tony Nominee Mike Faist, Paloma Garcia-Lee, Maddie Ziegler, More Join Steven Spielberg's West Side Story Movie". Playbill. נבדק ב-16 באפריל 2019. {{cite web}}:  (עזרה)
↑  Denise Petski, Deadline, Deadline, ‏3 בפברואר 2021
↑  Chain Reaction of Mental Anguish 30 Rock. Chain Reaction of Mental Anguish. IMDb. 2016. Retrieved November 27, 2016
↑  Chapter 27 House of Cards. The Choice. IMDb. 2016. Retrieved November 27, 2016
↑  The Choice Veep. The Choice. IMDb. 2016. Retrieved November 27, 2016
↑  Great Expectations Law & Order SVU. Great Expectations. IMDb. 2016. Retrieved November 27, 2016
↑  Lehman, Daniel. "Helen Hayes Award Nominees Announced". נבדק ב-29 במאי 2012. {{cite web}}:  (עזרה)
בשר קנגורו

בשר קנגורו מוצע למכירה בשוק המלכה ויקטוריה, מלבורן
סטייק קנגורו
קנגורו מעושן בחנות בריצ'פילד, ויסקונסין, ארצות הברית
בשר קנגורו הוא בשר לאכילה שהוכן מקנגורו. בשר קנגורו מיוצר באוסטרליה ומיוצא ליותר מ-60 שווקים מעבר לים.
בתקופה שלפני הגעת המתיישבים האירופיים לאוסטרליה, שימש הקנגורו כמקור מזון עיקרי עבור הילידים האבוריג'ינים. כיום, ממשלת אוסטרליה מאפשרת ציד מבוקר של מרבית מיני הקנגורו.
הקנגורו ניצוד בטבע רק באזורי ציד מאושרים ומכסות נקבעות כדי להבטיח את קיימות אוכלוסיות הקנגורו. אם המספרים מתקרבים לסף המינימום, אזורי הציד נסגרים עד שהאוכלוסייה מתאוששת. בנוסף על כך, על מנת להבטיח סטנדרטים גבוהים הן של הומאניות והן של היגיינת מזון, ציידי קנגורו נדרשים לרישיון מיוחד. בשר שמיוצא אל מחוץ לגבולות המדינה נבדק על ידי שירות ההסגר והפיקוח האוסטרלי (AQIS).
בשר קנגורו עשיר מאוד בחלבון ודל מאוד בשומן (כ-2%). לבשר קנגורו יש ריכוז גבוה מאוד של חומצה לינולאית מצומדת (CLA) בהשוואה למזונות אחרים. ל-CLA יוחסו מגוון רחב של יתרונות בריאותיים. בשר קנגורו מעובד גם למזון עבור חיות מחמד. בשל תכולת השומן הנמוכה שלו, לא ניתן לבשל בשר קנגורו באותו אופן כמו בשר של בעלי חיים אחרים, והוא בדרך כלל מבושל לאט או מוקפץ במהירות.
מכסות

מכסות הציד נקבעות בנפרד על ידי הממשלות של המדינות או או הטריטוריות באוסטרליה, אך כל תוכניות הציד המסחרי חייבות להיות מאושרות על ידי ממשלת אוסטרליה. לא כל המינים מותרים לציד, אלא רק אלו שאוכלוסייתם אינה נמצאת בסכנה. המינים המותרים לציד הם: קנגורו אדום, קנגורו אפור מערבי, קנגורו אפור מזרחי ו-וולארו מצוי. המכסות הן בדרך כלל בין 10% ל-20% מאוכלוסיית הקנגורו המוערכת. בפועל, בדרך כלל הציידים מנצלים פחות מחצי מהמכסה המותרת.
ביקורת

ציד ואכילת הקנגורו זכה לביקורת בידי פעילי זכויות בעלי חיים. מנגד, ציד הקנגורו נתמך על ידי מגוון רחב של אקולוגים מקצועיים באוסטרליה. קבוצות כמו האגודה האקולוגית של אוסטרליה, אגודת חיות הבר האוסטרליות ואגודת היונקים האוסטרלית הצהירו על תמיכתן בציד קנגורו. לטענת ארגונים אלו, ביסוס מערכת הייצור החקלאית של אוסטרליה על בעלי חיים מקומיים במקום על בעלי חיים מיובאים כמו כבשים, מציע יתרונות אקולוגיים ניכרים לשטחי המרעה הדלילים בלאו הכי של המדינה, ויכול לחסוך בפליטת גזי חממה.
הערות שוליים

↑  "2017 Quota Submissions for Commercially Harvested Macropods in Queensland"
↑  "SaveTheKangaroo.com".
↑  "Using kangaroos adaptations to produce low-emission meat".
↑  "The Kangaroo Industry – Ecologists & Conservationists"
| --- | --- |
בקרת זהויות :  NKC: ph516971
ג'ון סמלס

ג'ונתן צ'ארלס "ג'ון" סמלס (אנגלית: Jonathon Charles "Jon" Sammels; נולד ב-23 ביולי 1945 באיפסוויץ') הוא כדורגלן עבר אנגלי.
קריירה

ב-1961 סמלס הצטרף לארסנל, שהיה המועדון האהוד עליו כנער. הוא היה שחקן הרכב קבוע בקבוצת הנוער, ושיחק בשבעה משחקים במדי הנבחרת הצעירה של אנגליה. משחקו הראשון במדי הבוגרים היה נגד בלקפול ב-27 באפריל 1963. אולם, בעונת 1963/1964 הוא שיחק בשני משחקים בלבד ובעונה שלאחריה אף לא במשחק אחד, והוא זכה למקום קבוע בסגל הבוגרים רק לאחר עזיבתם של ג'ף סטרונג וג'ורג' איסטהאם.
סמלס התפרסם בזכות מסירותיו המדויקות ובעיטותיו החזקות, ופריצתו התרחשה בעונת 1965/1966, כאשר החל מהעונה שלאחריה הוא הופך לשחקן הרכב קבוע בארסנל. בנוסף למשחקיו בארסנל הוא השתתף בתשעה משחקים במדי הנבחרת האנגלית עד גיל 23. סמלס השתתף בשני ההפסדים של ארסנל בגמר גביע הליגה ב-1968 ו-1969, לפני שזכה עם המועדון בגביע ערי הירידים ב-1970; סמלס הבקיע את השער השלישי של ארסנל בניצחון 3 - 0 על אנדרלכט במשחק השני של הגמר, והמועדון זכה בתואר כיוון שבמשחק בבלגיה הוא הפסיד בתוצאה 1 - 3.
אולם, בעונת 1970/1971 סמלס איבד את מקומו בהרכב כתוצאה מפציעה בקרסולו ומעליית קרנו של ג'ורג' גרהאם; למרות שהשתתף במספיק משחקים על מנת להיות זכאי לקבל את המדליה המוענקת לשחקני האלופה, הוא לא נטל חלק במשחק גמר גביע ה-FA שבו גבר המועדון על ליברפול והשלים את הזכייה בדאבל. סמלס ביקש להשתחרר מארסנל, והוא הועבר ללסטר סיטי תמורת 100,000 לירות שטרלינג. במדי ארסנל הוא השתתף ב-270 משחקים, והבקיע בהם 52 שערים.
סמלס היה שחקן הרכב קבוע בלסטר במשך שבע עונות, ושיחק ב-265 משחקים שבהן הבקיע 25 שערים. שחקני לסטר שיחקו היטב תחת הדרכתו של ג'ימי בלומפילד, אך התואר היחיד שבו זכו היה מגן הצדקה ב-1971, והם מעולם לא סיימו מעל המקום השביעי בליגה. סמלס עזב את לסטר בהעברה חופשית ב-1978, ושיחק עבור ונקובר וייטקאפס מקנדה במשך עונה אחת. לאחר מכן הוא פרש מכדורגל וחזר להתגורר באנגליה. לאחר פרישתו החל לעסוק בהוראת נהיגה.
לקריאה נוספת

Harris, Jeff & Hogg, Tony (ed.) (1995). Arsenal Who's Who, Independent UK Sports. ISBN 1-899429-03-4
ג'ונתן קלרמן

ג'ונתן קלרמן (באנגלית: Jonathan Kellerman; נולד ב-9 באוגוסט 1949) הוא פסיכולוג קליני וסופר יהודי אמריקאי. ספריו עוסקים בתעלומות רצח והיו לרבי-מכר.
קורות חיים

נולד בניו יורק וגדל בלוס אנג'לס, קלרמן למד לתואר ראשון בפסיכולוגיה באוניברסיטת קליפורניה בלוס אנג'לס, אז התפרנס כקריקטוריסט, כותב, עורך ומוזיקאי. בשנתו האחרונה בקולג' זכה בפרס "Samuel Goldwyn" על כתיבה. קלרמן קיבל דוקטורט בפסיכולוגיה מאוניברסיטת דרום קליפורניה (התמחות בטיפול בילדים). הוא התמחה בבית החולים לילדים לוס אנג'לס, שם גם עשה את עבודת הפוסט דוקטורט שלו בפסיכולוגיה והתפתחות אנושית וייסד וניהל את התוכנית הפסיכו-סוציאלית במחלקה לאונקולוגיה והמטולוגיה. שני ספריו הראשונים של קלרמן היו בתחומו - פסיכולוגיית ילדים.
ב-1985 פרסם את ספרו "When the Bough Breaks", הרומן הראשון שלו והספר הראשון בסדרת אלכס דלוואר. הספר זכה בפרס אדגר אלן פו בקטגוריית הרומן הראשון הטוב ביותר ועובד לסרט טלוויזיה. אלכס דלוואר, פסיכולוג ילדים מלוס אנג'לס, הוא דמות בדיונית שמופיעה ב-23 רומנים של קלרמן. בשל הצלחת הרומן הראשון התמסר קלרמן לכתיבת ספרים ועד כה פרסם 31 רומנים ו-36 ספרים בסך הכול.
קלרמן משמש כפרופסור לרפואת ילדים באוניברסיטת דרום קליפורניה. הוא נשוי לסופרת פיי קלרמן, והשניים אף שיתפו פעולה בכתיבת שני ספרים. הם יהודים אורתודוקסים ולהם ארבעה ילדים. בנם הבכור ג'ס קלרמן הוא סופר ומחזאי.
ספריו שראו אור בעברית

הרשת (The Web), ראה אור ב-1996, תורגם לעברית על ידי ליאור גיא
הקליניקה (The Clinic), ראה באור ב-1997, תורגם לעברית על ידי איטה ישראלי
הראויים לחיים (Survival of the Fittest), ראה אור ב-1998, תורגם לעברית על ידי שלומית הנדלסמן
ד"ר מוות (Dr. Death), ראה אור ב-2002
מפלצת (Monster), ראה אור ב-2003, תורגם לעברית על ידי בלהה רוזנפלד
מועדון המזימות (The Conspiracy Club), ראה אור ב-2005, תורגם על ידי נורית לוינסון
רצח (Killer), ראה אור ב-2017
בתה של הרוצחת (The Murderer's Daughter), ראה אור ב-2019, תורגם על ידי לינדה פניאס-אוחנה
הערות שוליים

↑  Children's Hospital Los Angeles
↑  בתרגום חופשי לעברית: "כשהענף יישבר"
1 2  נכון לספטמבר 2009
| --- | --- |
בקרת זהויות :  NLI: 987007263639305171  PLWABN: 9810656463505606  BIBSYS: 90167047  BNE: XX1078355  BnF: cb12412011g (data)  CiNii: DA06021047  GND: 115648550  ICCU: CFIV086050  ISNI: 0000 0001 2098 4893  LCCN: n79116770  LNB: 000025120  NDL: 00445398  NKC: jo20000070929  NLA: 35957550  NLK: KAC199614617  NTA: 07293235X  SUDOC: 033233020  VIAF: 2559502   WorldCat (עם VIAF): 2559502
ג'ורג' בסט

ג'ורג' בסט (באנגלית: George Best,‏ 22 במאי 1946 – 25 בנובמבר 2005) היה כדורגלן צפון אירי, שחקן מנצ'סטר יונייטד בשנות ה-60 ושנות ה-70.
ביוגרפיה

בסט נולד בבלפסט שבצפון אירלנד. החל את קריירת הכדורגל שלו כשחקן בוגר במנצ'סטר יונייטד, שם שיחק 11 עונות (1963-74), במהלכן כבש 180 שערים ב-465 הופעות, וזכה עם המועדון בשתי אליפויות (1965, 1967) ובגביע אירופה אחד (1968).
1968 הייתה שיא הקריירה שלו - הוא זכה בתואר כדורגלן השנה באנגליה ובפרס כדור הזהב. הוא גם זכה בגביע אירופה לאלופות הראשון בתולדות מנצ'סטר יונייטד לאחר שכבש שער אחד בגמר נגד בנפיקה.
בשנת 1974 עזב את היונייטד ועבר בין קבוצות שונות, אבל לא הצליח לשרוד יותר משנתיים באף מקום. הוא שיחק ב-סטוקפורט, קורק סלטיק, לוס אנג'לס אצטקס, פולהאם, פורט לאודרדליי סטריקרס, סן חוזה ארת'קווייקס, היברניאן, בורנמות' ובריסביין ליונס.
במדי הנבחרת הצפון-אירית הוא הופיע 37 פעמים וכבש תשעה שערים אבל לא הוליך אותה להישגים ראויים לציון ומעולם לא שיחק עימה במונדיאל. ב-2003 הוא נבחר לכדורגלן הזהב של צפון אירלנד במסגרת פרסי היובל של אופ"א.
בסט נודע באורח חיים הולל ולא שמר על אורח חיים ספורטיבי לאורך כל הקריירה. שמו נקשר לבעיות שתייה ותקריות אלימות על המגרש, שלא הקטינו את האהדה הרבה שלה היה נתון השחקן. הוא אמר פעם באירוניה "הוצאתי הרבה כסף על אלכוהול, נשים ומכוניות מהירות, את כל השאר סתם בזבזתי". הרבה אומרים שלולא אורח חייו הפרוע היה מגיע להישגים של גדולי השחקנים בהיסטוריה של הכדורגל, שכן היה מוסכם על רבים כי ניחן בכישרון טבעי יוצא מן הכלל.
בשנת 2000 ניסה למכור את המגן שקיבל מאופ"א בתור שחקן הקבוצה הזוכה בגביע ב-68 כדי לקנות בית באי יווני.
בסט עבר השתלת כבד ב-2002 לאחר שהאיבר נהרס עקב מחלת האלכוהוליזם שלו. הוא נפטר בבית החולים ב-25 בנובמבר 2005, בגיל 59, לאחר דימום מתמשך קשה בכבד.
ביום מותו מאות אלפים באו לחלוק לו כבוד אחרון. בסט נחשב על ידי רבים לגדול שחקני בריטניה בכל הזמנים.
תארים > קבוצתיים

אליפות אנגליה (2): 1964/65, 1966/67
הגביע האנגלי (2): 1964/65, 1966/67
גביע אירופה לאלופות: 1967/68
תארים > אישיים

כדור הזהב: 1968
מלך השערים של הליגה האנגלית: 1967/68
הערות שוליים

↑  סטטיסטיקה לשנת 1978
↑  סטטיסטיקה לשנת 1979
| מלך השערים של הליגה האנגלית |
| --- | --- | --- |
| הליגה הראשונה של הפוטבול ליג (1889–1992) | 1889: גודל • 1890: רוס • 1891: סאות'וורת' • 1892: ג'. קמפבל • 1893: ג'. קמפבל • 1894: סאות'וורת' • 1895: ג'. קמפבל • 1896: ג'. ג'. קמפבל ובלומר • 1897: בלומר • 1898: ולדון • 1899: בלומר • 1900: גראטי • 1901: בלומר • 1902: סטל • 1903: רייבולד • 1904: בלומר • 1905: א. בראון • 1906: שפרד • 1907: יונג • 1908: וסט • 1909: פרימן • 1910: פרקינסון • 1911: שפרד • 1912: המפטון, הולי ומקלין • 1913: מקלין • 1914: אליוט • 1915: פארקר • 1920: מוריס • 1921: ג'. סמית' • 1922: וילסון • 1923: באקן • 1924: צ'דוויק • 1925: רוברטס • 1926: הארפר • 1927: טרוטר • 1928: דין • 1929: האלידיי • 1930: ווטסון • 1931: ורינג • 1932: דין • 1933: באוורס • 1934: באוורס • 1935: דרייק • 1936: ריצ'רדסון • 1937: סטיל • 1938: לוטון • 1939: לוטון • 1947: וסטקוט • 1948: רוק • 1949: מויר • 1950: ד. דייוויס • 1951: מורטנסן • 1952: רובלדו • 1953: ויימן • 1954: גלזארד • 1955: ר. אלן • 1956: לופטהאוס • 1957: צ'ארלס • 1958: ב. סמית' • 1959: גריבס • 1960: ויולט • 1961: גריבס • 1962: קרופורד וקיוון • 1963: גריבס • 1964: גריבס • 1965: מקאבוי וגריבס • 1966: אירווין והאנט • 1967: ר. דייוויס • 1968: בסט ור. דייוויס • 1969: גריבס • 1970: אסטל • 1971: ט. בראון • 1972: לי • 1973: רובסון • 1974: צ'אנון • 1975: מקדונלד • 1976: מקדוגל • 1977: גריי ומקדונלד • 1978: לטצ'פורד • 1979: וורטינגטון • 1980: בוייר • 1981: ארצ'יבלד וווית' • 1982: קיגן • 1983: בליסט • 1984: ראש • 1985: דיקסון וליניקר • 1986: ליניקר • 1987: ק. אלן • 1988: אולדרידג' • 1989: א. סמית' • 1990: ליניקר • 1991: א. סמית' • 1992: רייט |  |
| פרמייר ליג (1993–) | 1993: שרינגהאם • 1994: קול • 1995: שירר • 1996: שירר • 1997: שירר • 1998: סאטון, דבלין ואואן • 1999: האסלביינק, אואן ויורק • 2000: פיליפס • 2001: האסלביינק • 2002: הנרי • 2003: ואן ניסטלרוי • 2004: הנרי • 2005: הנרי • 2006: הנרי • 2007: דרוגבה • 2008: כ. רונאלדו • 2009: אנלקה • 2010: דרוגבה • 2011: ברבאטוב וטבס • 2012: ואן פרסי • 2013: ואן פרסי • 2014: סוארס • 2015: אגוארו • 2016: קיין • 2017: קיין • 2018: סלאח • 2019: אובאמיינג, מאנה וסלאח • 2020: ורדי • 2021: קיין • 2022: סלאח וסון • 2023: האלנד • 2024: האלנד |  |
| --- | --- |
בקרת זהויות :  PLWABN: 9810603953405606  BNE: XX4608972  CiNii: DA08127300  GND: 130610550  ICCU: SBLV130607  ISNI: 0000 0001 1677 5925  LCCN: no91014257  LNB: 000296770  MusicBrainz: 54adc4d3-4e8d-4e7a-b35d-454231625113  NDL: 01204397  NKC: js20051128002  NLG: 187318  NTA: 089132475  SELIBR: 397610  VIAF: 77425580   WorldCat (עם VIAF): 77425580
בשר על גבי גחלים

בשר על גבי גחלים הוא חיבור אבוד בנושא הלכה, מאת מחבר לא ידוע. נשארו ממנו שרידים - עשרות תשובות ופסקים - במקורות שונים, בדפוס ובכתבי יד. נזכר לראשונה בחיבוריהם של חכמי אשכנז של המאה ה-11. מקורו של שם הספר הוא בפסיקה המובאת בתלמוד הבבלי, בקשר לשאלת בישולי גויים: ”אמר רב יהודה אמר שמואל: הניח ישראל בשר על גבי גחלים, ובא גוי והפך בו - מותר” (עבודה זרה לח, א). מהרי"ל כתב "נקרא ספר בשר על גבי גחלים מפני שמה שכתוב בו יש סברא וטעם כבשר הנצלה על גבי גחלים" וכן כתב החיד"א.
זהות המחבר

זהותו של מחבר הספר אינה ידועה. באחד מכתבי היד ("הגהות מרדכי הגדול") יוחס הספר לחכם בשם "רב ביבי גאון". חכם בשם דומה, רב ביבוי הלוי היה גאון סורא בין 777 ל-788, אך בספר מובאת גם תורתם של גאוני בבל שלאחריו, כגון רב נטרונאי גאון ורב נחשון גאון. מכל מקום, לדעת רוב החוקרים מקורו של הספר הוא בבבל.
כנגד דעה זו יצא אברהם גרוסמן, ולדעתו הוא חובר באשכנז באמצע המאה ה-11, ואפשר שמחברו (מלקטו) היה רבי יעקב בן יקר. את דעתו זו הוא תומך בכמה סיבות:
החיבור נזכר רק על ידי חכמי אשכנז וצרפת;
ספר שלשלת הקבלה כותב שקבלה בידו שחיברו רבנו תם, ומכיוון שספר זה הוזכר עוד לפני תקופת רבינו תם, וגם רבי יעקב בר יקר כונה בשם רבינו תם, הרי שלכך כוונתו.
חלק מדברי התורה המובאים בו בסתם הם של חכמי אשכנז הראשונים, כגון תשובות של רבי משולם בן קלונימוס ורבי משולם ברבי משה;
חלק מהמקורות המובאים בו אינו הולם את שיטתם של גאוני בבל;
סגנונו שונה בהרבה מקומות מסגנונם של חכמי בבל, ובפרט הכתיבה בגוף ראשון יחיד, שלא הייתה מקובלת על הגאונים (שאת תשובותיהם היו כותבים בגוף ראשון רבים).
גרוסמן משער שהכינוי "רב ביבי" הוא שיבוש של ראשי התיבות "רב' יב"י" - רבנו יעקב בן יקר.
לקריאה נוספת

תשובות הגאונים החדשות, מהדורת שמחה עמנואל, ירושלים תשנ"ה, עמ' 109–116, סי' קד-קיג
יעקב נחום אפשטיין, 'על הספר "בשר על גבי גחלים"', בספרו: מחקרים בספרות התלמוד ובלשונות שמיות, א, ירושלים תשמ"ד, עמ' 277-274*
אברהם גרוסמן, חכמי אשכנז הראשונים, מהדורה שלישית, ירושלים תשס"א, עמ' 255–257, 444
ישראל מ' תא-שמע, מנהג אשכנז הקדמון, ירושלים תשנ"ב, עמ' 120, 238-237